Šiaurinis Čakas

Šiaurinis Čakas () – pati šiauriausia Gran Čako gamtinio regiono dalis. Driekiasi maždaug 16° p.pl. paralele, sudaro La Platos ir Amazonės baseinų vandenskyrą. Riboja Paragvajaus, Pilkomajo upės, Pantanalio pelkės, Los Yungas miškai ir Andų kalnai. Šiaurinio Čiako dalis Paragvajuje vadinama Vakarų Paragvajumi, Bolivijoje įeina į Tarichos, Santa Kruso ir Čukisakos departamentus (ten pereina į Čikitanijos sritį). Piečiau Pilkomajo upės, Argentinoje pereina į Centrinį Čaką.

Vyrauja plokščias lygumų reljefas su nedidelėmis aukštumomis. Tai sausringa sritis, tačiau po liūčių užliejama laikinų lagūnų, šlapynių ir upių (Esteros de Patiño, Bañados de Otuquis). Rytuose būdingi tankūs galeriniai miškai, einant į vakarus augalija darosi skurdesnė.

XX a. pirmojoje pusėje dėl Šiaurinio Čako vyko Čako karas.

Kategorija:Gran Čakas
Kategorija:Bolivijos geografija
Kategorija:Paragvajaus geografija
Kategorija:Brazilijos geografija